
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏3 בנובמבר 2016

ב' חשוון תשע"ז

מכרז היקפים משתנים מס' 31/9.2016 : ארגון וביצוע רכש ייעודי לספריות במוסדות החינוך

הבהרה 1

סיכום תשובות לשאלות שהגיעו עד לתאריך 29.9.2016
1. כללי

1. המועד האחרון להגשת הצעות למכרז שבנדון הינו 9.11.2016 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
5. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

11. המשרד קבע את הנושאים שיכללו במכרז עפ"י שיקול דעתו.
2. פרק 4 - תיאור הפרוייקט והיקפו
1. סעיף 4.1.1, עמוד 6
פריסת הספריות הינה בדומה לפריסת מוסדות החינוך, בכל רחבי הארץ.
2. סעיף 4.2, עמוד 6

רשימת הספרים (ספרי קריאה בשפות עברית וערבית), כתבי העת, מאגרי המידע והחומרים האור קוליים הנדרשים לספק במסגרת המכרז, אינם קבועים מראש והם משתנים בהתאם לגודל ההוצאות וכמות העותקים אשר תידרש בכל אחת מהספריות בהתאם לצרכיהם.
3. סעיף 4.4.4, עמוד 8
הסכום הכולל של השוברים הצפוי לשנת תשע"ז הינו כ- 2,000,000 ₪ בשנה, כולל מע"מ.
4. סעיף 4.5, עמוד 8
על הקבלן להפעיל יישום ממוחשב לצורך ביצוע מעקב ובקרה כמוגדר בסעיף זה במכרז.
5. סעיף 4.5.6, עמוד 9
כאמור בסעיף זה, היישום הממוחשב ומבנה הרשומות חייבים להיות תואמים את דרישות המשרד לשם יצירת ממשק קבוע בין מערכת המשרד למערכות הקבלן. דרישות אלו יוצגו בפני הזוכה במכרז לפני תחילת עבודתו. 
כמו כן, יידרש הקבלן לפעול על פי הוראות המשרד לעניין אבטחת מידע ואופן העברת נתונים במהלך ההתקשרות ובסופה.
6. סעיף 4.6.1, עמוד 10
כאמור בסעיף זה במכרז, על הקבלן לארגן ולבצע את ההשתלמויות. 
ההשתלמויות יהיו בנושאים שיקבעו ע"י האגף ועל הקבלן להעביר תוכנית מפורטת של ההשתלמות לאישור מראש של האגף.
על הקבלן לתכנן את ההשתלמות ויפעל לקבלת כל האישורים כך שתהיה מוכרת לגמול השתלמות לכל אחד מהמשתתפים.
7. סעיף 4.6.3, עמוד 11
כאמור בסעיף זה במכרז, המשרד יחזיר לקבלן את הסכום ששולם על ידו כדמי השתתפות כנגד קבלה המעידה על התשלום.
החזר התשלום יהיה על כמות המשתתפים בפועל.
3. פרק 11 - ביטוח
סעיף 11.5.1 – ג', עמוד 21
יש לשנות את הסעיף כדלקמן:
"כללי: הביטוחים יורחבו לכלול סעיף ויתור על זכות השיבוב כלפי מדינת ישראל – משרד החינוך ו/או עובדיהם ו/או המשתתפים בפעילות ובלבד שהויתור לא יחול לטובת אדם שגרם לנזק בכוונת זדון."
4. נספח מספר 3 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
על המציע לפרט את כל העבודות הרלוונטיות שהיה אחראי להן עבור כל אחד מהנושאים המוזכרים בדרישות הסף: שמות הלקוחות, תיאור העבודה, מועדי הביצוע והיקף.

4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.
6. נספח ה' - ערבות בנקאית
מצורף למסמך זה נוסח כתב ערבות עם תאריך תוקף מתוקן.


בכבוד רב,


אורנה מיטמיגר
                           
מנהלת אגף רכש מכרזים והתקשרויות
נספח ה' - 1
שם הבנק/חברת ביטוח__________________

מס' הטלפון __________________

מס' הפקס ___________________

כתב ערבות

לכבוד

ממשלת ישראל

באמצעות משרד החינוך

הנדון: ערבות מס' ___________________________

לבקשת

_________________(יש לציין את שם המציע) _____________________________________

אנו ערבים בזה כלפיכם לסילוק כל סכום עד לסך 60,000 ש"ח בלבד.

(במילים: שישים אלף ש"ח )

אשר תדרשו מאת: _____________(יש לציין את שם המציע)__________ (להלן "החייב") בקשר עם 
מכרז היקפים משתנים  31/9.2016: ארגון וביצוע רכש ייעודי לספריות במוסדות החינוך
אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כלשהי שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.

ערבות זו תהיה בתוקף מתאריך 9.11.2016 עד תאריך 9.2.2017
דרישה על פי ערבות זו יש להפנות לסניף הבנק/חברת הביטוח שכתובתו: 
_________________________________



 שם הבנק

___________________________

______________________________________


מס' הבנק ומס' הסניף


 
    כתובת סניף הבנק/חברת הביטוח

ערבות זו אינה ניתנת להעברה.
	הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.


	בדקתי ומצאתי כי הערבות המצורפת תואמת את הנוסח בדף זה.

